****

REPUBLIKA HRVATSKA

OSJEČKO-BARANJSKA ŽUPANIJA

OPĆINA ČEMINAC

UPRAVNI ODJEL ZA KOMUNALNI SUSTAV

I GOSPODARSTVO

KLASA: 112-02/18-01/0003

URBROJ: 2100/05-06-19-4

Čeminac, 02. siječnja 2019.

**Podaci vezani za javni natječaj za prijam u službu**

**na radno mjesto: Referent – komunalni redar-**

**1 izvršitelj na neodređeno vrijeme na puno radno vrijeme,**

**uz obvezni probni rad u trajanju od tri mjeseca**

**1. OBJAVA NATJEČAJA**

 U Narodnim novinama objavljen je javni natječaj dana 31. prosinca 2018. godine za prijam u službu Općine Čeminac na radno mjesto: Referent - komunalni redar - 1 izvršitelj na neodređeno vrijeme na puno radno vrijeme, uz obvezni probni rad u trajanju od tri mjeseca.

Rok za podnošenje prijava ističe osmog dana od objave javnog natječaja u Narodnim novinama (zaključno do 08. siječnja 2019. godine).

**2. OPIS POSLOVA I ZADATAKA**

- obavlja nadzor nad provođenjem Odluke o komunalnom redu i drugih propisa iz djelokruga

 komunalnih djelatnosti

- izriče mandatne kazne

- pokreće prekršajni postupak, vodi evidenciju o prekršajima i redovito izvješćuje voditelja Odsjeka

- vodi upravni postupak unutar opisa poslova radnog mjesta i obavlja urudžbiranje spisa u programsku

 aplikaciju unutar opisa radnog mjesta

- utvrđuje, izvješćuje i prijavljuje štete nastale na komunalnim objektima, vodi evidenciju priključnih

 taksi i zaključenih ugovora na komunalnu infrastrukturu

- obavlja nadzor nad provođenjem Odluke o agrotehničkim mjerama u poljoprivredi i mjerama za

 uređivanje i održavanje poljoprivrednih rudina na području Općine Čeminac

- obavlja otpremu pošte dostavnom knjigom za mjesto

- obavlja i druge poslove koje mu povjeri voditelj Odsjeka

**3. PODACI O PLAĆI**

Sukladno odredbama Zakona o plaćama u lokalnoj i područnoj (regionalnoj) samoupravi („Narodne novine“ br. 28/10) plaću za radno mjesto komunalnog redara čini umnožak koeficijenta složenosti poslova radnog mjesta i osnovice za obračun plaće uvećan za 0,5% za svaku navršenu godinu radnog staža. Odlukom o koeficijentima za obračun plaća službenika i namještenika u upravnim tijelima Općine Čeminac („Službeni glasnik“ broj 6/18) za radno mjesto referent – komunalni redar utvrđen je koeficijent 2,00.

**4. NAČIN OBAVLJANJA PRETHODNE PROVJERE ZNANJA I SPOSOBNOSTI KANDIDATA:**

Osoba koja nije podnijela pravodobnu i urednu prijava ili ne ispunjava formalne uvjete iz natječaja, ne smatra se kandidatom prijavljenim na natječaj te će mu se dostaviti pisana obavijest u kojoj se navode razlozi zbog kojih se ne smatra kandidatom prijavljenim na natječaj. Protiv obavijesti osoba nema pravo podnošenja pravnog lijeka.

Za kandidate prijavljene na natječaj koji su podnijeli pravodobnu i urednu prijavu te ispunjavaju formalne uvjete natječaja postupak testiranja i provjere znanja i sposobnosti provest će Povjerenstvo za provedbu natječaja koja obuhvaća: pisano testiranje, te intervju s kandidatima koji su ostvarili najmanje 50% bodova od ukupnog broja bodova na pisanom testiranju.

**Povjerenstvo za provedbu javnog natječaja utvrdit će listu kandidata koji ispunjavaju formalne uvjete iz javnog natječaja, te će na web stranici Općine Čeminac** [www.ceminac.hr](http://www.ceminac.hr)**. i oglasnoj ploči objaviti imena kandidata, mjesto i vrijeme održavanja prethodne provjere znanja i sposobnosti kandidata najmanje 5 (pet) dana prije održavanja provjere.**

**5. PODRUČJE TESTIRANJA TE PRAVNI I DRUGI IZVORI ZA PRIPREMANJE KANDIDATA ZA TESTIRANJE;**

**a) Opći dio** – sastoji se od provjere poznavanja osnova ustavnog ustrojstva RH, osnove poznavanja djelokruga i ustrojstva, te načina rada jedinica lokalne i područne (regionalne) samouprave i samoupravnog djelokruga Općine Čeminac.

1. Ustav Republike Hrvatske (“Narodne novine” broj: 56/90, 135/97, 113/00, 28/01, 41/01, 55/01, 76/10 – pročišeni tekst, 85/10 I 05/14;

2. Zakon o lokalnoj i područnoj (regionalnoj) samoupravni (“Narodne novine” broj: 33/01, 60/01, 129/05, 109/07, 125/08, 36/09, 150/11, 144/12 i 19/13, 137/15 – pročišćeni tekst i 123/17);

3. Statut Općine Čeminac (“Službeni glasnik” Općine Čeminac broj: 1/18. i 2/18).

**b) Posebni dio** – testira se provjera znanja, sposobnosti i vještina bitnih za obavljanje poslova radnog mjesta, a temelji se na slijedećim propisima:

1. Zakon o komunalnom gospodarstvu (“Narodne novine” broj 68/18, 110/18)

**6. PRAVILA TESTIRANJA**

Po dolasku na provjeru znanja, od kandidata će biti zatraženo predočavanje odgovarajuće identifikacijske isprave radi utvrđivanja identiteta. Kandidati koji ne mogu dokazati identitet neće moći pristupiti provjeri znanja. Po utvrđivanju identiteta, kandidatima će biti podijeljena pitanja za provjeru znanja.

Navedena pismena provjera traje 60 minuta.

Za vrijeme provjere znanja i sposobnosti nije dopušteno:

- koristiti se bilo kakvom literaturom, odnosno bilješkama,

- koristiti mobitel ili druga komunikacijska sredstva,

- napuštati prostoriju u kojoj se provjera odvija,

- razgovarati s ostalim kandidatima,

- na bilo koji drugi način remetiti koncentraciju kandidata.

Ukoliko se kandidat ponaša neprimjereno i/ili prekrši neko od prethodno opisanih pravila, bit će zamoljen da se udalji sa testiranja, a njegov rezultat i rad Povjerenstvo za provedbu natječaja neće bodovati.

Smatra se da je kandidat položio pisanu provjeru znanja ako je ostvario najmanje 50% bodova od ukupnog broja bodova, a svako točno odgovoreno pitanje nosi po jedan bod.

Povjerenstvo za provedbu natječaja provesti će intervju s kandidatima koji su ostvarili najmanje 50% bodova od ukupnog broja bodova na pisanom testiranju.

Povjerenstvo kroz intervju s kandidatima utvrđuje interese, profesionalne ciljeve i motivaciju kandidata za rad.

Nakon provedenog postupka testiranja i intervjua Povjerenstvo sastavlja Izvješće o provedenom postupku i utvrđenoj rang listi kandidata, te ga dostavlja pročelniku Upravnog odjela za komunalni sustav i gospodarstvo koji donosi rješenje o prijmu u službu.

**POVJERENSTVO ZA PROVEDBU NATJEČAJA**